Последствията от управлението на Алексий IV Ангел са катастрофални. Неизплащането на дължимите на кръстоносците суми им дава повод те да завладеят Константинопол през 1204 г., като го държат повече от 57 години, през които Византия не съществува като единна държава. От друга страна управлението му води до свалянето на династията на Ангелите от Алексий V Дука Музруфул. Ако погледнем предшественика му Алексий III Ангел и баща му Исак II Ангел, можем да кажем, че цялото управление на династията е съпроводено с чести войни, които завършват катастрофално за империята (виж Въстание на Асен и Петър).